**6.10. Casa Artelor „Dinu Lipatti”**

# Misiunea Casei Artelor „Dinu Lipatti”

Casa Artelor „Dinu Lipatti” are calitatea de prestator de servicii publice cultural-educative și, totodată, poate avea calitatea de organizator/coorganizator, partener sau finanțator. Colaborează cu instituții de specialitate, organizații neguvernamentale, persoane juridice de drept public și/sau privat, precum și cu persoane fizice din întreaga lume.

# Măsuri de reducere a cheltuielilor în anul 2019

1. Încadrarea personalului în cadrul Casei Artelor „Dinu Lipatti” s-a realizat exclusiv prin concurs sau examen, transfer sau detașare. În data de 15.04.2019 a încetat orice formă de colaborare cu personalul provenit prin leasing de personal, reducându-se astfel cheltuielile de pe articolul bugetar 20.01.09 cu aproximativ 30.500 lei/lună (366.000 lei/an).
2. S-a redus numărul persoanelor care își desfășoară activitatea în cadrul instituției. Astfel, dintr-un număr total de 18 persoane au rămas 15 persoane, păstrând nivelul de salarizare la cel strict prevăzut de legislația în vigoare. Prin această măsură s-a realizat o diminuare a salariilor plătite de la 112.976 lei la 98.814 lei pe lună, adică o reducere cu 14.162 lei pe lună (169.944 lei pe an)
3. Începând cu data de 01.04.2019 s-a decis încetarea organizării serviciului de pază la nivelul instituției și încetarea colaborării cu personalul care asigură acest serviciu, procedând la contractarea unei societăți specializate în monitorizare permanentă și intervenție rapidă, realizându-se astfel o diminuare a cheltuielilor cu 14.274 lei pe lună (171.288 lei pe an).
4. S-a procedat la reducerea cheltuielilor aferente articolului bugetar 20.01.09 prin diminuarea prețurilor contractelor de prestări servicii. De exemplu, pentru serviciul de curățenie s-a redus prețul contractului de la 10.700 lei cu TVA/lună la 5.355 lei cu TVA/lună, adică o diminuare cu 64.140 lei pe an.
5. S-a procedat la reducerea cheltuielilor aferente articolului bugetar 20.30.30 prin diminuarea sumei prevăzute în bugetul pentru anul 2019, respectiv 1.125.000 lei fată de 1.814.000 lei pentru anul 2018, adică o diminuare cu 689.000 lei (aproximativ 38 %).
6. Decizia editării revistei instituției „Prima Iubire, Muzica” la doua luni, față de o apariție lunară, realizându-se o diminuare a cheltuielilor cu 282.000 lei pe an.
7. În afara acestor măsuri, managementul instituției Casei Artelor „Dinu Lipatti” a pus în aplicare și adresa nr.1251 din 05.06.2019, transmisă de către Administratorul Public din cadrul Primăriei Municipiului București prin care s-a solicitat diminuarea bugetului față de versiunea inițială aprobată de către Consiliul General al Muncipiului București cu un procent de 12%, respectiv o diminuare cu 500.000 lei, adică de la 4.140.000 lei la 3.640.000 lei.

Toate măsurile anterior menționate au reprezentat decizii interne de management inițiate de către Directorul instituției și Consiliul de Administrație. Managementul instituției a avut în vedere spiritul și litera legii 273 din 2006 privind finanțele publice locale, în sensul eficientizării, optimizării și maximizării rezultatelor în condițiile folosirii unor resurse economice limitate.

Având în vedere asigurarea de continuitate a demersului decizional, în sensul menținerii unui plan strict de eficientizare a utilizării fondurilor publice, s-a realizat o diminuare a cheltuielilor totale cu 30%-35%, care au condus la sfârșitul anului bugetar la încadrarea în nivelul estimat al veniturilor totale ale Primăriei Municipiului București.

# Evenimentele culturale organizate de Casa Artelor „Dinu Lipatti” în anul 2019

Pe parcursul lunilor de activitate au fost organizate **39 de seri de spectacole în cadrul a 25 de evenimente** culturale susținute în Saloanele și curtea Casei Lipatti de către **232 de muzicieni** - soliști, dirijori, ansambluri corale, împreună cu **23 de actori,10 conferențiari** și **22 de artiști plastici** - importanți oameni de cultură din toate domeniile.

În cadrul celor **42 de Recitaluri Extraordinare** susținute, au fost interpretate **502 lucrări clasiceși moderne**, din care **289 din muzica clasică și contemporană românească**și **213 din muzica universală**. Au fost organizate **4 Festivaluri**, **8 Spectacole de teatru pentru copii și adulți**, **5 Recitaluri de poezie**, **5 Conferințe**, **31 de Proiecții de filme**, **27 de Expoziții** pe teme culturale și istorice.

În anul 2019 au fost tipărite **2 numere ale Revistei „Prima Iubire, Muzica”**. De asemenea, a fost publicată, în cadrul Colecției „Esențial”, a treia ediție a **cărții de Memorii „Strada Strada Povernei 23”** scrisă de omul de cultură și diplomatul **Valentin Lipatti**, fratele mai mic al lui Dinu Lipatti. Totodată, Casa Artelor „Dinu Lipatti” a **coprodus**, în anul 2019, evenimente la care au participat nume importante ale culturii românești: Conferința de presă pentru lansarea numărului 86 al Revistei **„Știință și Tehnica”**, Seminarul susținut de **regizorul Andrei Șerban** cu tinerii diplomați iubitori de teatru din cadrul **Corpului Diplomatic al Ministerului Afacerilor Externe**.

Casa Artelor „Dinu Lipatti” este un Centru de Excelență care își desfășoară activitatea în casa în care au locuit, au trăit și au creat Dinu Lipatti și familia sa. Această casă a stârnit curiozitatea foarte multor cetățeni români și străini, care ne-au trecut pragul pentru prima dată. **Deși Casa Artelor „Dinu Lipatti” nu are statut de casă memorială sau de muzeu**, la inițiativa Directorului fondator, Alice Barb, și prin decizia Consiliului de Administrație,

Centrul de Excelență a fost deschis zilnic vizitatorilor, motiv pentru care în anul 2019 am primit, în afara evenimentelor organizate, peste **1000 de oaspeți din România și din întreaga lume**: Franța, Marea Britanie, Israel, Mexic, Portugalia, China, Elveția, Australia, Germania, Spania, Japonia. În total, în anul 2019, **peste 10.000** de oaspeți, spectatori și vizitatori, din București, din țară și din întreaga lume, au trecut pragul Casei Artelor „Dinu Lipatti”.

În anul 2019, Casa Artelor „Dinu Lipatti” a demarat programul socio-cultural „LIPATTI SPECIAL” susținut și finanțat de Primăria Generală a Municipiului București, adresat **persoanelor cu dizabilități și nevoi speciale, precum și însoțitorilor acestora**, **un program lunarunic** în România.

**În premieră mondială absolută** Casa Artelor „Dinu Lipatti” a realizat **înregistrarea„Integralei pieselor pentru pian solo”** compuse de Dinu Lipatti, materializate în **două CD-uri, însoțite de un booklet trilingv** cu prezentarea personalității, creației și operei lipattiene.

Și, poate cel mai important, în anul 2019, Casa Artelor „Dinu Lipatti a demarat o amplă **Campanie de promovare internațională a compozițiilor lui Dinu Lipatti, în cadrul celei de-a XXIV-a Ediții a Festivalului Internațional „George Enescu”** - **25 de mari muzicieni ai lumii au primit partiturile compozițiilor lui Dinu Lipatti**, în vederea studierii, interpretării și promovării prin recitaluri și concerte a acestor bijuterii muzicale prea puțin cunoscute ale celui supranumit „al doilea Enescu”.

# Categorii de programe inițiate și organizate de Casa Artelor „Dinu Lipatti” în anul 2019

1. Program de evenimente dedicat Sărbătorilor Naționale cu scopul de a promova valorile, istoria, identitatea națională și personalitățile culturale și istorice care prin contribuția lor semnificativă au adus un aport important la consolidarea si îmbogățirea moștenirii culturale:

* **Ziua Culturii Naționale la Casa Artelor „Dinu Lipatti”, Ed. I (15 ianuarie 2019);**
* NUMĂR TOTAL DE PARTICIPANȚI: 90
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 45
* **Unirea Principatelor Române la Casa Artelor „Dinu Lipatti”, Ed. I (24 ianuarie 2019);**
* NUMĂR TOTAL DE PARTICIPANȚI: 85
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 60
* **Ziua Brâncuși la Casa Artelor „Dinu Lipatti”, Ed. I(19 februarie 2019);**
* NUMĂR TOTAL DE PARTICIPANȚI: 75
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 34
* **Ziua Limbii Române la Casa Artelor „Dinu Lipatti”, Ed. a II-a (31 august – 1 septembrie 2019);**
* NUMĂR TOTAL DE PARTICIPANȚI: 150
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 45
* **Ziua Națională a României la Casa Artelor „Dinu Lipatti”, Ed. a II-a (1-2 decembrie 2019).**
* NUMĂR TOTAL DE PARTICIPANȚI: 130
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 36

1. Programe realizate pentru promovarea valorilor și a apartenenței României la spațiului European, patrimoniul cultural fiind un bun al tuturor transmis de generațiile anterioare ca moștenire pentru generațiile viitoare. În anul 2019, România a asigurat președinția Consiliului Uniunii Europene, pentru prima data de la aderarea la Uniunea Europeană:

* **Zilele Europei la Casa Artelor „Dinu Lipatti”, Ed. a II-a (9-10 mai 2019);**
* NUMĂR TOTAL DE PARTICIPANȚI: 350
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 32
* **Noaptea Europeană a Muzeelor la Casa Artelor „Dinu Lipatti”, Ed. a II-a (18 mai 2019).**
* NUMĂR TOTAL DE PARTICIPANȚI: 2700
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 82

1. Program organizat pentru a pune în valoare patrimoniul cultural și moștenirea istorică și culturală a orașului București:

* **Zilele Bucureștiului la Casa Artelor „Dinu Lipatti”, Ed. I(20-21 septembrie 2019).**
* NUMĂR TOTAL DE PARTICIPANȚI: 320
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 38

Cu ocazia aniversării a 560 de ani de la prima atestare documentară certă a orașului București, prin Hrisovul Domnesc din 20 septembrie 1459 semnat de Vlad Țepeș, Casa Artelor „Dinu Lipatti” a organizat evenimentul Zilele Bucureștiului la Casa Artelor „Dinu Lipatti”.

1. Programe create cu scopul de a sărbători personalitățile marcante ale culturii românești:

* **„La Aniversară”, Ed. a II-a (23 februarie 2019).**
* NUMĂR TOTAL DE PARTICIPANȚI: 110
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 55

După ce la finalul anului 2018 Casa Artelor „Dinu Lipatti” a sărbătorit-o pe celebra soprană **Virginia Zeani**, în 2019 acest proiect a avut-o în prim plan pe muzicologul **Luminița Constantinescu**, un om al cărui destin a fost legat permanent de muzica clasică, de spectacolul de operă și de spectacolul de televiziune, un artist care a reușit să le împletească, în cel mai fericit mod, pe toate trei.

1. Program de omagiere a personalităților marcante ale culturii românești și internaționale:

* **Omagiu Dinu Lipatti la Casa Artelor „Dinu Lipatti”, Ed. a II-a,(2 decembrie 2019)**.
* NUMĂR TOTAL DE PARTICIPANȚI: 130
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 58

Pianistul și compozitorul de geniu, Dinu Lipatti (n. 19 martie 1917- d. 2 decembrie 1950), supranumit al doilea Enescu, este în percepția publică internațională un simbol al culturii românești alături de George Enescu, Constantin Brâncuși, Mircea Eliade și Eugen Ionesco. Moștenirea valoroasă lăsată de Dinu Lipatti lumii artistice este un etalon. Înregistrările demonstrează devotamentul cu care marele pianist se dedica artei, iar compozițiile reprezintă dovada genialității sale. În data de 2 decembrie 2019, Centrul Cultural de Excelență Casa Artelor „Dinu Lipatti” a organizat evenimentul „Omagiu lui Dinu Lipatti” - Ediția a II-a ce a marcat 69 de ani de la trecerea în eternitate a marelui pianist și compozitor român.

1. Programe dedicate celor mai importante și mai mari Sărbători creștine, Paștele și Crăciunul:

* **Agnus Dei - Sărbătoarea Floriilor la Casa Artelor „Dinu Lipatti”, Ed. a II-a (19-21 aprilie 2019);**
* NUMĂR TOTAL DE PARTICIPANȚI: 450
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 59
* **Magia Crăciunului la Casa Artelor „Dinu Lipatti”, Ed. a II-a (20-21 decembrie 2019).**
* NUMĂR TOTAL DE PARTICIPANȚI: 290
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 51
* **Programe create cu ocazia unor sărbători laice internaționale:**
* **Ziua Îndrăgostiților la Casa Artelor „Dinu Lipatti”, Ed. I (14 februarie 2019);**
* NUMĂR TOTAL DE PARTICIPANȚI: 92
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 22
* **Ziua Copilului la Casa Artelor „Dinu Lipatti”, Ed. a II-a (1 iunie 2019);**
* NUMĂR TOTAL DE PARTICIPANȚI: 280
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 36

1. Evenimente coproduse de Casa Artelor „Dinu Lipatti” în parteneriat cu personalități de marcă ale culturii românești. Evenimentele au avut loc la Casa Artelor „Dinu Lipatti” cu aportul organizatorilor:

* Conferința de presă pentru lansarea numărului 86 al revistei „Știința Tehnică” (21 mai 2019), **condusă de profesorul și omul de știință Alexandru Mironov.**
* Seminarul susținut de **regizorul Andrei Șerban** (16 martie 2019), intitulat „Politica și Teatrul Contemporan” la care au participat tinerii iubitori de teatru din Corpul Diplomatic al Ministerului Afacerilor Externe. Temele de discuție abordate au fost: noua punere în scenă a piesei shakespeariene „Richard al III-lea”, rolul primordial pe care și-l asumă actorul pe scenă; tipologia personajelor lui Shakespeare.

1. Revista Casei Artelor „Dinu Lipatti” - „Prima Iubire, Muzica”.

**Revista „Prima Iubire, Muzica”, finanțată de Primăria Generală a Municipiului București, este dedicată tuturor iubitorilor de artă și cultură**și promovează activitatea Casei Artelor „Dinu Lipatti” și personalități de marcă ale culturii românești. Revista conține interviuri cu artiștii care au pășit pragul Casei Lipatti, care au dat Concerte sau au conferențiat pe scena pe care a susținut Recitaluri Extraordinare marele pianist și compozitor Dinu Lipatti. În anul 2019 au fost lansate:

* **Numărul 3-4 al revistei „Prima Iubire, Muzica”,** intitulat „Sărbători ale Culturii Române”, a fost dedicat **poetuluiMihai Eminescu și sculptorului Constantin Brâncuși**. Revista conține interviuri cu marile personalități ale culturii române: **Alex. Ștefănescu, Ion Cristescu, Mihaela Miroiu, Pavel Șușară, Doru Strâmbulescu, Adrian Tudor, Felicia Filip, Adrian Titieni, Adrian Naidin, Alexandru Mironov, Irina Margareta Nistor, Alexandru Chiriac.**
* **Numărul 5 al Revistei „Prima Iubire, Muzica”** este dedicat fraților **Dinu și Valentin Lipatti**, familiei Lipatti, o familie europeană. În cuprinsul ei se regăsesc interviuri cu mari personalități ale culturii române: **Academicianul Răzvan Theodorescu, pianista Ilinca Dumitrescu, pianistul Viniciu Moroianu, criticul de film Irina Margareta Nistor, Verona Maier, Oana Andra și Alexandru Petrovici**.

1. **Colecția „Esențial”.**

Colecția „Esențial” este un proiect inițiatși coordonat de pianista și regizoarea Alice Barb, Directorul fondator al Casei Artelor „Dinu Lipatti”, fiind lansat în anul 2016. În cadrul acestei colecții au fost scoase șapte volume de referință pentru cultura română. În anul 2019, în cadrul celei de-a III-a Ediții a Festivalului „I Love Lipatti”, Casa Artelor „Dinu Lipatti” a lansat ediția a treia reeditată a volumului de **Memorii „Strada Povernei 23”**  semnat de fratele mai mic al lui Dinu Lipatti, omul de cultură și **Ambasadorul Valentin Lipatti**. Volumul a fost completat cu 30 de fotografii inedite și prefațat de Academicianul Răzvan Theodorescu.

1. Festivaluri organizate pentru a evoca personalitățile marcante ale muzicii românești, internaționale și universale sau a unor obiecte vestimentare tradiționale de anvergură internațională prin intermediul cărora, de-a lungul timpului, au fost create repere identitare, fiind promovate, totodată, valorile și tradițiile neamului românesc.

* **Festivalul „I LOVE LIPATTI”, Ed. a III-a (19-24 martie 2019).**
* NUMĂR TOTAL DE PARTICIPANȚI: 590
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 127

Evenimentul a marcat, în 19 martie 2019, împlinirea a 102 ani de la nașterea marelui pianist și compozitor român Dinu Lipatti, dar și un an de la inaugurarea celui mai nou Centru cultural de excelență al orașului București, Casa Artelor „Dinu Lipatti”. În cadrul ediției din anul 2019, a fost evocată și personalitatea marelui diplomat și om de cultură **Valentin Lipatti**, fratele mai mic al lui Dinu Lipatti, de la a cărui dispariție s-au împlinit, la 26 martie 2019, 20 de ani.

* **Festivalul „IEI”, la Casa Artelor „Dinu Lipatti”, ediția a II-a** (22-23 iunie 2019).
* NUMĂR TOTAL DE PARTICIPANȚI: 350
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 55

Reper identitar, **ia este sărbătorită**, începând cu anul 2013, în noaptea „cerurilor deschise”, de Sânziene. Ziua Universală a Iei celebrează piesa principală a costumului popular românesc, dar și ideea de feminitate, întrucât termenul „ie” este atribuit exclusiv cămășii populare femeiești. Ziua Universală a Iei a debutat la inițiativa comunității online „La Blouse Roumaine”, fiind preluată cu succes de comunitățile românești din peste 100 de orașe, din 48 de țări.

* **Festivalul „MOZARTISSIMO” la Casa Artelor „Dinu Lipatti”, Ed. a III-a (25-26 octombrie 2019)**.
* NUMĂR TOTAL DE PARTICIPANȚI: 270
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 68

Ediția din anul 2019 s-a desfășurat cu ocazia Zilei Naționale a Austriei și pentru a omagia personalitatea prodigiosului și talentatului creator Wolfgang Amadeus Mozart, compozitorul preferat al pianistului Dinu Lipatti.

* **Festivalul Internațional „MERIDIAN” la Casa Artelor „Dinu Lipatti”, Ed. a II-a (7-9 noiembrie 2019).**
* NUMĂR TOTAL DE PARTICIPANȚI: 330
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 93

Casa Artelor „Dinu Lipatti” s-a alăturat eforturilor organizatorilor - Ministerul Culturii și Identității Naționale, UCMR și SNR-SIMC, pentru al doilea an la rând, promovând **creația românească, universală și contemporană** în rândul tuturor melomanilor în cadrul Festivalului „Meridian” găzduind Recitaluri Extraordinare în Casa marelui pianist și compozitor Dinu Lipatti.

1. Proiecte speciale realizate în anul 2019.

* **Realizarea înregistrării „Integralei pieselor pentru pian solo” de Dinu Lipatti.**

**Acest proiect este unic** deoarece Casa Artelor „Dinu Lipatti” a înregistrat în **premieră mondială absolutătoate compozițiile pentru pian solo semnate de Dinu Lipatti**, în interpretarea pianistului Viniciu Moroianu. Înregistrarea a fost realizată **în Casa Artelor „Dinu Lipatti”**, **pe scenape care a studiat și a compus Dinu Lipatti**, acest spațiu fiind transformat **într-un studio de înregistrări** pe durata desfășurării acestui proiect. Înregistrările au fost făcute pe parcursul a opt nopți consecutive în luna august 2019. În decembrie 2019 a fost definitivat masterul acestor înregistrări, urmând ca **în acest an** (**2020**) să fie realizat **Albumulce va cuprinde două CD-uri cu o durată de aproximativ 90 de minute**. Acestea vor fi însoțite de o **prezentare despre viața și cariera lui Dinu Lipatti, tradusă în engleză și franceză**, **cu scopul de a le distribui în întreaga lume**, astfel încât creația componistică a lui Dinu Lipatti să fie cunoscută de către toată lumea muzicală.

1. **Campanii de promovare susținute de Casei Artelor „Dinu Lipatti**”, pentru o mai bună cunoaștere a creației componistice pe care Dinu Lipatti a lăsat-o lumii muzicale:

* **În cadrul celei de-a XXIV-a ediții a Festivalul Internațional „George Enescu”,25 de muzicieni de renume internațional** au primit din partea Casei Artelor „Dinu Lipatti” partiturile pieselor compuse de Dinu Lipatti. Marile personalități care au primit acest dar extrem de valoros și-au exprimat dorința de a **promova** în țările de origine sau în cele care vor susține concerte, piesele marelui pianist și compozitor Dinu Lipatti. De asemenea, în cele **21 de zile** de festival echipa Casei Lipatti a realizat interviuri cu personalitățile care au primit partiturile, pentru revista „Prima Iubire, Muzica”.
* **Prezența Casei Artelor „Dinu Lipatti” în cadrul Salonului Internațional de Carte BookFest (2 iunie 2019).**
* NUMĂR TOTAL DE PARTICIPANȚI: 190
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 14

La 20 de ani de la trecerea în eternitate, personalitatea diplomatului și omului de cultură **Valentin Lipatti** a fost evocată în cadrul evenimentului de lansare al volumului de **Memorii „Strada Povernei 23” de Valentin Lipatti**, care s-a desfășurat în cadrul **Salonului Internațional de Carte Bookfest**, ediția a XIV-a. Acest volum, cel de-al optulea publicat în cadrul Colecției Esențial inițiată și coordonată de Alice Barb la editura Tracus Arte, a apărut într-o ediție îmbogățită cu 30 de fotografii inedite, aparținând familiei Lipatti. Prefața acestuia a fost semnată de **Academicianul Răzvan Theodorescu.**

1. Programul socio-cultural **„LIPATTI SPECIAL”, program de incluziune socială** dedicat persoanelor **nevoi speciale din tot spectrul de dizabilități și însoțitorilor acestora**, **susținut și finanțat de Primăria Municipiului București**, este **unic în România**. A fost creat din dorința Directorului fondator al Casei Artelor „Dinu Lipatti”, Alice Barb, de a **deschide cu drag porțile Casei Lipatti** persoanelor cu nevoi speciale din tot spectrul de dizabilități și de a le oferi, **lunar**, **acces la artă și cultură**, prin intermediul unor evenimente dedicate. Prin programul socio-cultural **„LIPATTI SPECIAL”** invitații Casei Artelor „Dinu Lipatti” au posibilitatea să se întâlnească cu artiști excepționali, cu mari personalități ale culturii românești și să socializeze într-un spațiu elegant, încărcat de istorie, în inima Capitalei. În cele șase ediții organizate în anul 2019, **peste 500 de persoane cu dizabilități și nevoie speciale, precum și însoțitorii acestora** au beneficiat de programul socio-cultural „Lipatti Special”.

* **„LIPATTI SPECIAL” Ed. a I-a, la Casa Artelor „Dinu Lipatti” (1 septembrie 2019).** Prima ediție a programului socio-cultural „LIPATTI SPECIAL” a marcat Ziua Limbii Române;
* NUMĂR TOTAL DE PARTICIPANȚI: 126
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 14
* **„LIPATTI SPECIAL” Ed. a II-a, la Casa Artelor „Dinu Lipatti” (22 septembrie 2019).** Cea de-a doua ediție a programului socio-cultural „LIPATTI SPECIAL” a fost dedicată „Zilelor Bucureștiului”;
* NUMĂR TOTAL DE PARTICIPANȚI: 134
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 9
* **„LIPATTI SPECIAL” Ed. a III-a, la Casa Artelor „Dinu Lipatti” (27 octombrie 2019).**
* NUMĂR TOTAL DE PARTICIPANȚI: 85
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 15

Evenimentul a fost organizat în cadrul Festivalului „Mozartissimo”, de Ziua Națională a Austriei, fiind dedicat, totodată, genialului Wolfgang Amadeus Mozart, compozitorul preferat al pianistului Dinu Lipatti, patronul spiritual al Casei Artelor „Dinu Lipatti”;

* **„LIPATTI SPECIAL” Ed. a IV-a, la Casa Artelor „Dinu Lipatti”** (10 noiembrie 2019). Evenimentul a avut loc în cadrul Festivalului Internațional „Meridian” la Casa Artelor „Dinu Lipatti”;
* NUMĂR TOTAL DE PARTICIPANȚI: 43
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 19
* **„LIPATTI SPECIAL” Ed. a V-a, la Casa Artelor „Dinu Lipatti” (3 decembrie 2019).**
* NUMĂR TOTAL DE PARTICIPANȚI: 90
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 16

Cea de-a V-a ediție s-a desfășurat cu ocazia **Zilei Internaționale a Persoanelor cu Dizabilități**, sărbătorită anual la data de 3 decembrie încă din 1992 de Organizația Națiunilor Unite pentru a sprijini persoanele cu dizabilități;

* **„LIPATTI SPECIAL” Ed a VI-a, la Casa Artelor „Dinu Lipatti” (22 decembrie 2019).**
* NUMĂR TOTAL DE PARTICIPANȚI: 100
* APARIȚII ÎN TV, RADIO, AGENȚII DE PRESĂ, PRESA SCRISĂ ȘI ONLINE: 23

Ultima ediție a programului socio-cultural „LIPATTI SPECIAL” din anul 2019 s-a desfășurat în cadrul evenimentului „Magia Crăciunului”la Casa Artelor „Dinu Lipatti”.